Abdul Kalam

Avul Pakir Jainulabdeen Abdul Kalam (tamilsk: , født 15. oktober 1931 i Rameswaram i Madras Presidency i Britisk India, død 27. juli 2015 i Shillong i delstaten Meghalaya i India) var en indisk ingeniør og politiker. Han var landets 11. president, fra 2002 til 2007.

Liv og virke
Kalam var muslim og utdannet innen luft- og romfart, hvor han gjennom årene hadde en rekke ledende stillinger. Kalam regnes for å ha bidratt i vesentlig grad til at India ble en kjernefysisk supermakt. Han blir regnet som en av Indias mest fremragende vitenskapsmenn gjennom tidene. Gjennom årene mottok han en rekke æresbevisninger. Han nøt dessuten hele 30 æresdoktorater fra forskjellige universiteter og institusjoner, og utga flere bøker.

Død 
Kalam ble rammet av et akutt hjerteinfarkt mens han holdt et foredrag om Livable Planet Earth ved Indian Institute of Management Shillong om lag kl. 18.30 lokal tid den 27. juli 2015. Han ble raskt fraktet til Bethany Hospital i kritisk tilstand, men ble etter flere gjenopplivingsforsøk erklært død som følge av hjertestans av helsepersonell ved sykehuset kl. 19.45 lokal tid.

Referanser 

Indias presidenter
Personer fra Ramanathapuram District i Tamil Nadu
Indiske ingeniører